kardosdrur/scandi-wiki huggingface dataset:
Markør

En markør bruges til at klikke på elementer med eller til at markere tekst. Udtrykket kan også bruges i forbindelse med den lille figur/pil – musemarkør, der bevæges rundt på en computers skærm, typisk ved at flytte på en mus. På engelsk bruges udtrykket cursor for den tilsvarende figur på skærmen.

Indsætningspunktsmarkør 
I de fleste kommandolinje grænseflader eller teksteditorer, er indsætningspunktsmarkøren med gammeldags ASCII-blokgrafik en bundstreg, et massivt rektangel – eller i moderne grafiske computermiljøer en lodret linje, som kan blinke eller ikke, som indikerer hvor tekst vil blive placeret når den isættes (indsætningspunktet).

Se også 
 Grafisk brugerflade

Datalogi
Daza

Dazaerne er en gruppe nomadiske folk, som lever i og nær det sydlige Sahara, i Niger og Tchad. 

Folkeslag i Tchad
Folkeslag i Niger
Cântico da Liberdade

Cântico da Liberdade er Kap Verdes nationalsang. Den blev officiel nationalsang i 1996. Frem til da havde Kap Verde fælles nationalsang med Guinea-Bissau (Esta é a Nossa Pátria Bem Amada). Musikken er komponeret af Adalberto Higino Tavares Silva, og den portugisiske tekst er skrevet af Amilcar Spencer Lopes.

Teksten 
Canta, irmão
canta meu irmão
que a Liberdade é hino
e o Homem a certeza.

Com dignidade, enterra a semente
no pó da ilha nua
No despenhadeiro da vida
a esperança é do tamanho
do mar que nos abraça
Sentinela de mares e ventos perseverante
entre estrelas e o Atlântico
entoa o cântico da Liberdade

Canta, irmão
canta meu irmão
que a Liberdade é hino
e o Homem a certeza.

Engelsk oversættelse 
Sing, brother
Sing, my brother
For Freedom is a hymn
And Man a certainty

With dignity, bury the seed
In the dust of the naked island
In life is precipice
Hope is as big as the sea 
Which embraces us
Unwavering sentinel of the seas and winds
Between the stars and the Atlantic ocean
Sing the Chant of Freedom

Sing, brother
Sing, my brother
For Freedom is a hymn
And Man a certainty

Kap Verde
Nationalsange
Leland Melvin

Leland Devon Melvin (født 15. februar 1964) er en NASA-astronaut, der har fløjet to rumfærgemissioner.

Han har tidligere været amerikansk fodboldspiller, han begyndte hos NASA på Langley Research Center i 1989. Han fik Mastergrad (1991) i ingeniørvidenskab fra universitet i Virginia.

Leland Melvin blev udvalgt til rumfærgemissionen STS-122, som bragte det europæiske Columbusmodul til Den Internationale Rumstation i februar 2008. Han var også med på STS-129, der besøgte ISS i november 2009.

Eksterne henvisninger 
 NASA Biografi af Leland Melvin 

Astronauter fra USA
Volkswagen Touareg

Volkswagen Touareg er en SUV-model fra Volkswagen, som kom på markedet i 2002.

Modellen bygges i samarbejde med Porsche og Audi, som har hver deres udgave af modellen kaldet hhv. Cayenne og Q7.

Navnet Touareg kommer fra tuaregerne, som er et afrikansk folk som normalt lever i nomader i Saharaørkenen.

Motorerne er benzinmotorer med 6, 8 eller 12 cylindre og dieselmotorer med 5, 6 eller 10 cylindre.

Første generation af Touareg blev afløst af anden generation i februar 2010.


7L (2002−2010)  

Første generation af Touareg med typenummeret 7L kom på markedet i 2002.

Modellen fandtes med 6-, 8- og 10-cylindrede benzinmotorer og 5-, 6- og 10-cylindrede dieselmotorer, hentet fra Volkswagen Phaeton.

I november 2006 gennemgik modellen et mindre facelift, og blev afløst i februar 2010.

Historie 
 2002: Volkswagen Touareg præsenteres som V6 med 220 hk og V10 TDI med 313 hk.
 2003: Motorprogrammet udvides med V8 med 310 hk og TDI med 174 hk.
 2004: V6's effekt øges til 241 hk, og V6 TDI med 225 hk præsenteres.
 2005: Topmodellen W12 med 450 hk præsenteres.
 2006: Modellen faceliftes med ny front og nye baglygter. V6 erstattes af V6 FSI med 280 hk, og V8 erstattes af V8 FSI med 350 hk. R50 med 350 hk præsenteres.
 2007: V6 TDI's effekt øges til 240 hk.
 2009: Motorprogrammet indskrænkes til V6 FSI med 280 hk og V6 TDI med 240 hk.
 2010: Produktionen indstilles, og afløseren præsenteres i februar.

Tekniske specifikationer

Fodnoter

7P (2010−nu)  

Anden generation af Touareg med typenummeret 7P blev introduceret i Tyskland i februar 2010, og kom til Danmark i maj 2010.

Halvdelen af motorprogrammet er overtaget uændret fra forgængeren. Det drejer sig om en V6 FSI-motor på 3,6 liter med 280 hk og en V6 TDI-motor på 3,0 liter med 240 hk. De to andre motorer er nye, og det er en V8 TDI-motor på 4,2 liter med 340 hk og en V6 benzin/hybrid-motor på 3,0 liter med 333 hk. I modsætning til forgængeren findes der ikke længere nogen versioner med manuel gearkasse, og alle dieselmotorer har nu commonrail-indsprøjtning, hvor de hidtidige 5- og 10-cylindrede dieselmotorer havde pumpe/dyse-indsprøjtning.

Tekniske specifikationer

Eksterne kilder/henvisninger 

 Officielt websted

Touareg
SUV'er
Biler introduceret i 2002
Biler fra 2000'erne
Biler fra 2010'erne
University of East London

University of East London (UEL) er et universitet i London. Det blev grundlagt i 1970 som North East London Polytechnic, blev senere Polytechnic of East London og i 1992 fik det universitetsstatus. 

Universitetet har to campuser, i Stratford og Docklands. Der var tidligere også en campus i Barking, som blev nedlagt i 2006. Et mindre lærecenter er blevet oprettet i centrum i Barking. 

 University of East London
 UEL 2012 

East London
Stanley Love

Stanley Glen Love (født 8. juni 1965) er en NASA-astronaut, og har indtil videre fløjet én rumfærgemission.

Han har Bachelorgrad i Fysik (1987), Mastergrad i Astronomi (1989), og en Doktorgrad (1993) i Filosofi fra universitet i Washington. Han har været instruktør i computer programmering på Universitet i Oregon. 

Love har været ansat hos NASA som kommunikator i kontrolcenteret ved rumfærge-missionerne STS-104, STS-108, STS-112 og arbejdet med flere projekter med bl.a. astronomi.

Stanley G. Love blev udvalgt til rumfærgemissionen STS-122, som vil bringe det europæiske Columbusmodul til Den Internationale Rumstation, som er opsendt 7. februar 2008.

Eksterne henvisninger 
 NASA Biografi af Stanley G. Love 

Astronauter fra USA
Parti Progressiste Tchadien

Parti Progressiste Tchadien eller PPT var det første afrikanske politiske parti skabt i Tchad, aktivt fra 1947 til 1973.

Politiske partier i Tchad
Tchads historie
Richard Ramirez

Ricardo "Richard" Muñoz Ramírez (født 29. februar 1960 i El Paso, Texas, død 7. juni 2013 i Greenbrae, Californien) var en dømt amerikansk seriemorder, som ventede på at blive henrettet på Californiens dødsgang i fængslet San Quentin State Prison. Før han blev anholdt, blev Ramírez døbt Night Stalker af nyhedsmedierne da han terroriserede Californien.

Barndom og indflydelser 
Richard Ramirez er den yngste af fem børn i en arbejdsklasse katolsk mexicansk–amerikansk familie. Hans venner beskriver ham som en enspænder, og dette var han allerede tidligt i barndommen. Han begyndte at ryge marijuana og sniffe lim i 8. klasse. Han gik på Theodore Roosevelt gymnasium i Boyle Heights. Han droppede ud af skolen i 9. klasse, han blev anholdt to gange i denne periode, på grund af stoffer.

Se også 
 Original Night Stalker

Referencer

Eksterne henvisninger 

Seriemordere fra USA
Personer fra El Paso
Albert af Riga

Albert af Riga (Albert von Buxthövden, Albrekt) var biskop af Riga i 1200-tallet. Biskoppen stiftede Sværdbroderordenen, grundlagde den Tyske Ordens Østersøprovins og grundlagde byen Riga. Albert af Riga blev født i Nordtyskland i midten af 1100-tallet og døde den 17. januar 1229. Han tilhørte antagelig adelsslægten Appeldern fra den nordtyske by Bremen. 

Albert af Riga var kannik i den tyske by Bremen, da han i 1199 blev udnævnt til biskop af Livland (Dagens Estland og Letland) som var blevet udpeget af den tysk-romerske kejser som mål for kristnings- og kolonialiseringsområde for tyske riddere. I Livland efterfulgte Albert biskop Berthold, som var faldet i et slag mod livlænderne. Albert kom til Livland om foråret 1200. Han ledede en styrke af hvervede, hovedsagelig fra Sachsen, som omfattede 23 kampklare skibe. I 1201 flyttede Albert biskopssædet fra byen Yxkull til Riga, som han grundlagde sammen med gotlandske købmænd samme år. Året efter stiftede han Sværdbroderordenen, Brødrene af Kristi ridderskab. Ordenens opgave var at forsvare bispedømmet og underlægge sig og kue de baltiske befolkningsgrupper i området omnkring byen og dermed sikre den lukrative handel langs floden Daugava.

Alberts mænd fik borge i de nye områder for deres tjenester. Han rejste selv til Tyskland og Rom for at bede om støtte til et egentligt korstog mod Livland. Albert erobrede, med sværdriddernes hjælp, på kort tid områderne på begge sider af den nedre Daugava. I 1207 fik han overdraget Livland som len af den tyske kejser, og samme år gav han en tredjedel af det erobrede område til Sværdridderordenen. Senere kom han i konflikt med ordenen, og dette blev indledningen til en næsten hundredårig lang strid mellem biskoppen og ordenen. Albert erobrede også Semgallen i 1219 og forsøgte til og med at indtage Estland, men det mislykkedes. Albert søgte en alliance med Danmarks konge Valdemar Sejr, men i stedet erobrede Valdemar selv landet samme år. I stedet indtog og kristnede Albert Ösel i 1227.
De kirkelige forhold blev ordnet i 1224 af den pavelige udsending Vilhelm af Sabina. I 1225 blev Albert udnævnt til tysk rigsfyrste.

Kilder 
 Nordisk Familjebok, Uggleupplagan band 1, side 482-483
 Urban, Wiliam; Tyska orden, Nordens korsriddare (2006), side 104-109

Se også 
 Terra Mariae
 Sværdbroderordenen
 Tyske Orden
 Den Liviske Orden

Tyskbaltere
Biskopper fra Tyskland
Rigas historie
Estlands historie i middelalderen
Letlands historie
Wilmette (Illinois)

Wilmette er en by i delstaten Illinois i USA med 27.087 indbyggere (2010). Byen ligger i den nordlige udkant af Stor-Chicago. Byen ligger ca. 23 km fra Chicagos centrum, og ligger 5 km fra Chicagos nordlige grænse mod staten Wisconsin.

Eksterne henvisninger 

 

Forstæder til Chicago
Byer i Illinois
Etableret i 1872
Hansedag

Hansedagen var det højeste ledeles- og beslutningsorgan i Hanseforbundet. Den første Hansedag fandt sted i 1356, den sidste i 1669. Hansedagene fandt ikke sted regelmæssigt, men når man anså det for nødvendigt. Det var som regel på foranledning af den ledende hanseby Lübeck, at hansestæderne blev indkaldt til hansedag. Lübeck gjaldt uanfægtet som hansens caput et principium omnium ("Hoved og udgangspunkt for alt") og blev i det 14. og 15. århundrede gentagne gange udråbt som en slags "hovedstad" for hansen, denne status betød dog ikke en egentlig magt over de andre hansebyer. På grund af Lübecks førerposition fandt de fleste hansedage også sted der, i alt 54 ud af de 72 hansedage mellem 1356 og 1480.

På hansedagene blev alle slags spørgsmål behandlet, som berørte forholdet mellem købmænd og de enkelte byer, eller handelsforhold til andre stater især i Østersøområdet. Det var meningen, at alle hansebyer skulle følge beslutninger truffet på hansedagen, men man kunne ikke sætte magt bag ordene, hvorfor de enkelte hansestæder i enkelte tilfælde gik imod beslutninger truffet på hansedagen, fordi de gik imod deres egne lokale interesser.

Blandt de ting man afgjorde på hansedagen kan bl.a. nævnes:
 Ratificering af traktater
 Optagelse eller eksklusion af medlemmer
 Aftaler om handelsprivilegier
 Hansens diplomatiske aktiviteter
 Krigs- og fredsspørgsmål. Skulle hansen gå samlet i krig, eller slutte fred.
 Handelssanktioner mod andre stater, et ofte anvendt og effektivt middel.
 Bilæggelse af stridigheder mellem enkelte hansestæder.

I efterdønningerne af trediveårskrigen, hvor den længst uddøde hanse blev forsøgt genoplivet, fandt i Lübeck den sidste hansedag sted i 1669. Den sidste hansedag kom ikke frem til nogle beslutninger, og de kun ni fremmødte delegationer gik igen hver til sit, for aldrig siden igen at mødes.

Dag
Hansen

Hansen kan henvise til flere artikler:
 Hansen (efternavn) – det danske og norske efternavn Hansen
 Hanseforbundet – det sammenhængende forbund af tyske hansestæder
 Hansen (dokumentarfilm) – dansk propagandafilm fra 1950 instrueret af Ove Sevel
 Hansen (månekrater) – et nedslagskrater på Månen
 Hansen Rum – en nordtysk romproducent
 Hansens Flødeis – en dansk isproducent
Rabih az-Zubayr

Rabih az-Zubayr ibn Fadl Allah eller Rabih Fadlallah (1842 – 22. april 1900) var en sudansk krigsherre og slavehandler, som etablerede et styrkefuldt rige vest for Tchad-søen, i nutidens Tchad. 

Personer fra Sudan
Tchads historie
Farre (Vejle Kommune)

Farre er en landsby i Sydjylland med , beliggende ca. 5 kilometer syd for Give. Landsbyen ligger i Vejle Kommune og hører til Region Syddanmark.

Farre har indenfor de sidste 10 år, som mange andre små lokalsamfund i Danmark, måttet se flere af sine butikker og institutioner lukke ned. Den er i dag en landsby, uden skole eller fødevarebutikker med den lokale slagter Ålbæk, Hærborg smedje og whiskey destillereriet Fary Lochan som undtagelse. Den nedlagte skole bliver i da brugt til aktiviteter for byens borgere og foreninger.

Omkring landsbyen ligger et naturområde med Omme Å, vandrestier, skovområder og mindre veje for cyklister eller gående.

Farre var en landsby i Skanderborg Rytterdistrikt, udskiftet 1780.

Historie 
Farre trinbræt ophørte med togbetjening i 1979. Stationsbygningen er i dag indrettet til privatbolig uden offentlig adgang.

Kilder 

Byer i Vejle Kommune
Ten out of 10

Ten out of 10 var det ottende studiealbum af rock-bandet 10cc. Det blev udsendt i 1981. Albummet nåede ikke hitlisterne i USA eller England, så albummet stoppede en lang række af succesfulde album. Ingen af albummets singler nåede hitlisterne, i England og USA, men var mere eller mindre i forskellige mindre lande i Europa.

Spor 
 "Don't Ask"
 "Overdraft in Overdrive"
 "Don't Turn Me Away"
 "Memories"
 "Notell Hotel"
 "Les Nouveaux Riches"
 "Action Man in a Motown Suit"
 "Listen with Your Eyes"
 "Lying Here with You"
 "Survivor"

Eksterne henvisninger 
 

10cc-album
1981
Ballistit

Ballistit er et røgfrit sprængstof, der fremstilles af nitrocellulose og nitroglycerin. Det blev udviklet og patenteret af Alfred Nobel i slutningen af 1800-tallet. 

Sprængstoffer
Benzoesyre

Benzoesyre er en organisk kemisk forbindelse og et naturligt konserveringsmiddel. Benzoesyre består af  en aromatisk ring hvorpå der sidder en carboxylsyre. Tyttebær og Tranebær indeholder benzoesyre.

Se også 

Atamon
Konservering (madvarer)

Carboxylsyrer
Phenylforbindelser
Konserveringsmidler
Islington

Islington (officielt: The London Borough of Islington) er en bydel i London. Den grænser mod City of London i syd, Hackney i øst, Camden i vest og Haringey i nord. Bydelen blev oprettet i 1964 ved at Islington og Finsbury blev slået sammen. 

Bydelen er kendt for sine restauranter og butikker, men først og fremest for Arsenal FC, som har sin hjemmebane Emirates Stadium i Holloway. 

To af Londons største fængsler, Pentonville og kvindefængslet Holloway, ligger i Islington.

Steder i Islington 

 Archway, Angel
 Barnsbury
 Canonbury, Clerkenwell
 Farringdon (dels i City of London), Finsbury
 Highbury, Holloway
 Islington
 Kings Cross
 Lower Holloway
 Pentonville
 Tufnell Park
 Upper Holloway, inkluderet Archway

Eksterne links 
 Islington Council
Logone

Logone eller Logone-floden er en hovedbiflod til floden Chari og ligger i det vestlige Centralafrikanske Republik, det nordlige Cameroun og det sydlige Tchad. Mange sumpe og vådområder omringer floden.

Vandløb i Afrika
Floder i Tchad
Wied (flod)

Wied   er en flod i  den tyske delstat Rheinland-Pfalz, og en af Rhinens bifloder fra øst, med en længde på 102 km. Floden løber hovedsageligt mod sydvest gennem Westerwald. Den har sit udspring ved Linden. Wied løber gennem Altenkirchen, Neustadt og Waldbreitbach, og munder ud i Rhinen i Neuwied.

Henvisninger 

Rhinens bifloder
Floder i Rheinland-Pfalz
Clement Attlee

Clement Richard Attlee (født 3. januar 1883, død 8. oktober 1967), var en britisk politiker, labourleder samt premierminister fra 1945 til 1951.

Attlee var født i London og havde til forskel fra de fleste andre labourledere en middelklassebaggrund. Han studerede i Oxford og blev tidligt socialt engageret. Under første verdenskrig var han bl.a. med ved Gallipoli og ved fronten i Frankrig. Han opnåede rang af major. 

I 1922 blev Attlee valgt til Underhuset i en kreds i Østlondon. Han havde ministerposter i mellemkrigstidens labourregeringer og blev i 1935 formand for Labour. Han var under anden verdenskrig en loyal vicepremierminister under Churchill i den nationale samlingsregering. 

I 1945 blev Attlee premierminister efter Labours jordskredssejr ved parlamentsvalget. Hans første embedshandling var at overtage Churchills rolle som britisk forhandligsleder på Potsdam-konferencen. Labourregeringen indførte den moderne velfærdsstat med en omfattende reform af social- og sundhedssystemet. Samtidig gennemførtes en omfattende nationalisering af store samfundsområder, herunder Bank of England, kulminer, stålindustri, elektricitet, gas, telefonvæsen og jernbaner. 

Også en stor del af afkoloniseringen af det britiske imperium fandt sted i denne periode. Der opstod nye stater som Indien, Pakistan, Burma og Sri Lanka. 

Den kolde krig opstod også i denne periode, og her stod Attlee sammen med sin udenrigsminister Ernest Bevin last og brast med USA og den øvrige vestlige verden og var med til at grundlægge NATO. 

Labour genvandt et snævert flertal i Underhuset i 1950, men tabte i 1951 valget til De Konservative, og Attlee måtte gå af. Han ledede Labour indtil 1955, hvor han trådte tilbage. Clement Attlee blev adlet, forlod Underhuset og indtog et sæde i Overhuset, hvoraf han var medlem til sin død i 1967.

Eksterne henvisninger 

 

Britiske politikere fra Labour
Politikere fra England
Premierministre fra Storbritannien
Vicepremierministre fra Storbritannien
Leder af den officielle opposition (UK)
Lord Presidents of the Council
Lords Keeper of the Privy Seal
Kanslere af hertugdømmet Lancaster
Jarler fra Det Forenede Kongerige
Alumni fra University of Oxford
Abéché

Abéché er den fjerdestørste by i Tchad, hovedbyen i regionen Ouaddaï og har en befolkning på 54.628 (1993). 

Byer i Tchad
Wupper

Wupper  er en flod i  den tyske delstat Nordrhein-Westfalen, og en af Rhinens bifloder fra højre. Den  har sit udspring nær Marienheide vest i Sauerland. Den øvre del bliver kaldt Wipper. Floden er 113 km lang og løber gennem byen Wuppertal hvor højbanen Wuppertaler Schwebebahn følger floden over flodlejet.

Floden  ligger i det oprindelige hertugdømme Bergisches Land. Floden er ikke sejlbar, men før industrialiseringen blev vandet udnyttet i garverier og man har udnyttet en del af tilløbene til vandkraft. 

Floden  krydses af den højeste jernbanebro i Tyskland nær Müngsten mellem Remscheid og Solingen. Et par kilometer længere nede af floden ligger Schloss Burg.  Floden  munder ud i Rhinen i Leverkusen, syd for Düsseldorf.

Henvisninger 

Rhinens bifloder
Floder i Rheinland-Pfalz
Thomas Reinert

Thomas Reinert (født d. 17. januar 1980) er en dansk ishockeyspiller, som spiller i AaB Ishockey, men er bosat i Frederikshavn. Han har spillet i Frederikshavn i alle ungdomsårene, men før sæsonen 2007/08 skiftede han til lokalrivalerne fra Aalborg. Han spiller med nummer 8 og har optrådt et par gange i løvetrøjen bl.a. til VM i Riga i 2006.

Ishockeyspillere fra Danmark
Superisliga-spillere fra Frederikshavn White Hawks
Superisliga-spillere fra AaB Ishockey
Doba

Doba er en by i Tchad og hovedbyen i regionen Logone Oriental. Byen havde, ifølge folketællingen i 1993, 185.461 indbyggere. 

Udvinding af olie i nærheden af Doba er ventet at bringe byen økonomiske fordele.

Referencer

Byer i Tchad
Kirsten Vaupel

Kirsten Vaupel (født 31. oktober 1944 i Stockholm, Sverige) er en dansk sopran og skuespiller.
Hun er blev uddannet sopran på musikkonservatoriet i Wien 1964-1968 og har bl.a. sunget for Den Jyske Opera og på Odense Teater. Hun har medvirket i adskillige musicals og operetter, ligesom hun har lavet underholdningsmusik i gruppen Swing Sisters, som hun dannede sammen med Lise-Lotte Norup og Kirsten Siggaard. Desuden har hun medvirket i flere spillefilm.

Kirsten Vaupel er gift med tv-journalisten Hans-Georg Møller.

Filmografi 
 Flemming på kostskole (1961)
 Prinsesse for en dag (1962)
 Idioterne (1998)
 Mifunes sidste sang (1999)

Tv-serier 
 Huset på Christianshavn (afsnit 62, 1970-1977)

Eksterne henvisninger 
 
 

Operasangere fra Danmark
Skuespillere fra Danmark
Personer fra Stockholm
Personer i Kraks Blå Bog
Sopraner
The Antonelli Orchestra

The Antonelli Orchestra er et dansk ensemble, der er bedst kendt som husorkester i forbindelse med Vild med dans på TV 2 siden 2005. Antallet af musikere i The Antonelli Orchestra varierer, men det er omkring 8-10 musikere. The Antonelli Orchestras kapelmester er trommeslageren Claes Antonsen. The Antonelli Orchestra blev oprindeligt dannet under navnet The Claudio Antonielli Orchestra i 1999 i forbindelse med Master Fatmans Las Campas-koncerter på Base Camp på Holmen, København. Orkesteret bestod dengang af Claes Antonsen, Lars Danielsson, Jens Runge og Søren Runge.

The Antonelli Orchestra har sidenhen også optrådt i andre TV 2-programmer, bl.a. Toppen af Poppen og Så det synger.

Medlemmer 
Nuværende
 Claes Antonsen – kapelmester og trommer
 Christian Douglas – bas
 Jacob Gurevitsch – guitar
 Jonas Krag – guitar
 Poul Reimann – keyboard
 Stine Hjelm – vokal
 Mark Linn – vokal
 Daniel – vokal
 Thomas Edinger – saxofon
 Ketil Duckert – trompet
 Ari Bragi Kárason - trompet
 Eliel Lazo – percussion
 Emil Falk - guitar (vikar for Jonas Krag)
Tidligere
 Jacob Andersen – percussion
Nellie Ettison – vokal
 Thomas Andersson – guitar
 Nis Toxværd – saxofon
 Anders Gustafsson – trompet
 Yuliesky Gonzalez – trompet
 Mads Michelsen – percussion

Kilder

Eksterne henvisninger 
 The Antonelli Orchestras hjemmeside

 "Alletiders Antonelli: Vi øver kun om fredagen".  Portræt på TV2's hjemmeside, 11. november 2014.

Danseband fra Danmark
Vild med dans
TV 2 Danmark
Diogo Dias

Diogo Dias, også kendt som Diogo Gomes, var en portugisisk opdagelsesrejsende. Han udforskede dele af Kap Verde sammen med António Noli. Han var kaptajn på en af bådene til Pedro Álvares Cabral da de opdagede Brasilien. 

På St. Lavransdagen 10. august 1500 opdagede han en ø som han opkaldte efter St. Lavrans, øen er i dag kendt som Madagaskar.

Tjek fødsels- og dødsår
Opdagelsesrejsende fra Portugal
Jakob Wilhjelm Poulsen

Jakob Wilhjelm Poulsen (født 22. april 1993) er en dansk barneskuespiller, der har medvirket i fire Far til fire-film fra 2000'erne. I august 2022 blev han forlovet.

Filmografi 
 Far til fire gi'r aldrig op (2005)
 Far til fire - i stor stil (2006)
 Far til fire - på hjemmebane (2008)
  Far til fire - på japansk  (2010)
  Far til fire - tilbage til naturen  (2011)
  Far til fire - til søs  (2012)

Eksterne henvisninger 
 
 
 
 

Filmskuespillere fra Danmark
Kathrine Bremerskov Kaysen

Kathrine Bremerskov Kaysen (født 14. juni 1993) er en dansk barneskuespiller, der har medvirket i seks Far til fire-film fra 2000'erne, hvor hun spillede rollen som Mie. Hun har også arbejdet som dubber med både stemme og sang til både computerspil og tegnefilm samt film som "Alfons Åberg". Kathrine Bremerskov Kaysen er uddannet som beklædningsskrædder, og har nu eget firma, Kaysen Couture.

Filmografi 
 Far til fire gi'r aldrig op (2005)
 Far til fire - i stor stil (2006)
 Far til fire - på hjemmebane (2008)
 Far til fire - på japansk (2010)
 Far til fire - tilbage til naturen (2011)
 Far til fire - til søs (2012)

Kilder og henvisninger 

 

Filmskuespillere fra Danmark